钦定古今图书集成/理学汇编/文学典/第164卷 > 徐师曾文体明辩 > 《题跋》
## 钦定古今图书集成/理学汇编/文学典/第164卷 > 徐师曾文体明辩 > 《题跋》

按：题跋者，简编之后语也。凡经传、子史、诗文、图书之
类，前有序引，后有后序，可谓尽矣。其后览者，或因人
之请求，或因感而有得，则复撰词以缀于末简，而总
谓之“题跋。”至综其实，则有四焉：一曰题，二曰跋，三曰
书某，四曰读某。夫题者缔也，审缔其义也；跋者本也，
因文而见本也；书者书其语；读者因于读也。题读始
于唐，跋书起于宋。曰题跋者，举类以该之也。其词考
古证今，释疑订谬，专以简劲为主，故与序引不同。又
有题辞，所以题号其书之本末，指义文辞之表也。然
题跋书于后，而题辞冠于前，此又其辩也。